**Debatt på torget - Speaker’s corner**

Lån torget på kjøpesenteret eller et annet egnet sted. Husk at avtale med eier må være i orden.



Sett opp talestol eller podie med mikrofon og invitér medlemmer til å være statister. Det er viktig med et lydanlegg. Spør for eksempel kulturskolen, eller lydteknikere i fritidsklubben/ungdomskoret om de kan hjelpe til med lyden.

**Ordet er fritt**

Gjør torget om til Speaker’s corner. Avtal med et par stykker som skal starte med å stille seg opp og prate. Invitér gjerne en sentral/ lokal politiker til å delta. Få i gang en debatt på et tema som fenger.

Dere kan oppfordre dem som stopper opp til å stille seg på podiet og si sin mening (penger, bistand, rasisme, skolepolitikk, bro, skolenedleggelse, utbygging, vei, sykehus, budsjett).

**Noen må lede**  
Selv om mikrofonen er åpen, er det viktig at det er en person som tar ledelsen og slipper alle til som ønsker å si noe. Viktig med en leder, også for å ivareta den inviterte taleren.